เฟส 2 สินเชื่อบ้านอีกแสนล้าน ธอส.ปล่อยกู้ลูกกตัญญูดีเดย์เริ่มกันยายนนี้
ธอส.ปล่อยกู้ลูกกตัญญูดีเดย์เริ่มกันยายนนี้,สมคิด สั่ง ธอส. เร่งอนุมัติสินเชื่อโครงการบ้านล้านหลัง ระยะที่ 1 ให้เสร็จในเดือน ก.ค.นี้ พร้อมเปิดโครงการระยะที่ 2 วงเงินอีก 1 แสนล้านบาท ปล่อยให้กับลูกกตัญญูที่เลี้ยงดูบิดามารดา ราคาบ้านไม่เกิน 1 ล้านบาท เริ่มเดือน ก.ย.นี้,นายสมคิด จาตุศรีพิทักษ์ รองนายกรัฐมนตรี เปิดเผยว่า ได้ติดตามความคืบหน้าโครงการบ้านล้านหลัง ของธนาคารอาคารสงเคราะห์ (ธอส.) โดยต้องการให้เร่งอนุมัติเงินกู้ให้กับผู้ที่มาลงทะเบียนโครงการบ้านล้านหลัง รวม 127,000 ราย ให้แล้วเสร็จในเดือน ก.ค.นี้ ขณะที่โครงการบ้านล้านหลัง ระยะที่ 2 ที่จะดำเนินการในเดือน ก.ย.นี้ ได้ให้นโยบายว่าต้องช่วยเหลือคนที่กตัญญูที่เลี้ยงดูบุพการี เช่น พ่อหรือแม่ของตัวเอง หรือพ่อหรือแม่ของสามีภรรยา ได้รับสิทธิพิเศษเพิ่มเติมจาก ธอส. รวมถึงคนที่มีรายได้ต่ำกว่า 15,000 บาทต่อเดือน ซึ่งเป็นกลุ่มคนจนก็สามารถกู้เงินจาก ธอส.ผ่านโครงการบ้านล้านหลัง ระยะที่ 2 ได้ โดยมีวงเงินปล่อยกู้ 100,000 ล้านบาท,ผมจะให้สิทธิประโยชน์พิเศษกับผู้ที่จองบ้านกับโครงการบ้านล้านหลัง ระยะที่ 1 หากไม่ผ่านการพิจารณาสามารถมายื่นเข้าโครงการระยะที่ 2 ได้ โดยกลุ่มที่ดูแลบิดามารดาจะได้รับสิทธิพิจารณาเป็นลำดับแรก หากมายื่นจองบ้านในโครงการนี้ จะได้รับสินเชื่อดอกเบี้ยที่ถูกลง เนื่องจากบุคคลเหล่านี้มีภาระเลี้ยงดูบุพการี ส่วนคนที่กำลังเริ่มสร้างครอบครัวต้องการบ้านขนาดใหญ่ ได้ให้ ธอส.ดูว่าจะช่วยให้คนกลุ่มนี้กู้ซื้อบ้านราคาเกิน 1 ล้านบาท ได้หรือไม่,นอกจากนี้ ยังได้สั่งการให้ ธอส.เป็นผู้ดูแลเรื่องการออกแบบบ้านราคาประหยัด โดยหารือกับผู้ประกอบการอสังหาริมทรัพย์ให้เข้ามาช่วยก่อสร้างบ้านในราคาไม่เกิน 1 ล้านบาทต่อหลัง,นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) กล่าวว่า โครงการบ้านล้านหลังที่เปิดให้ประชาชนทั่วไปมายื่นกู้ตั้งแต่วันที่ 2 ม.ค.ที่ผ่านมา ล่าสุด ปล่อยสินเชื่อไปแล้ว 3,580 ราย รวมวงเงินสินเชื่อ 2,200 ล้านบาท จากผู้ที่ยื่นขอกู้ทั้งหมด 4,100 ราย วงเงินกู้ 2,560 ล้านบาท หลังจากนี้ ธอส. จะเร่งอนุมัติเงินกู้ให้แก่ผู้ที่ยื่นจองสิทธิ 127,000 ราย ภายในเดือน ก.ค.นี้,ทั้งนี้ ที่ผ่านมาโครงการบ้านล้านหลังยังมีข้อจำกัดเรื่องระยะเวลาดำเนินโครงการที่สั้นเกินไป ดังนั้น คณะรัฐมนตรี (ครม.) จึงมีมติอนุมัติให้ขยายเวลาการทำนิติกรรมจากเดิมภายในสิ้นปีนี้ ก็ขยายเป็นจนกว่า ธอส.จะสามารถปล่อยสินเชื่อได้เต็มกรอบวงเงินของโครงการคือ 50,000 ล้านบาท ภายในปี 2564 เพื่อให้ผู้ประกอบการก่อสร้างที่อยู่อาศัยในราคาไม่เกิน 1 ล้านบาทต่อหลัง ได้ครบจำนวน 50,000 ยูนิต หลังจากนั้นจะดำเนินโครงการระยะที่ 2 เพื่อสนับสนุนให้ผู้ประกอบการอสังหาริมทรัพย์ให้เริ่มก่อสร้างบ้านใหม่เพิ่มเติม คาดว่าความต้องการบ้านในระยะที่ 2 จะมีจำนวน 20,000 ยูนิต,ที่ประชุม ครม.เมื่อสัปดาห์ที่ผ่านมา ได้อนุมัติให้ ธอส.ปรับกรอบวงเงินกู้สินเชื่อโครงการดังกล่าว ภายในวงเงินกู้จำนวน 50,000 ล้านบาท แบ่งออกเป็นผู้มีรายได้ไม่เกิน 25,000 บาทต่อเดือน จะได้รับวงเงินกู้เพิ่มขึ้นรวม 40,000 ล้านบาท จากจำนวนผู้ขอกู้ทั้งหมด ส่วนผู้มีรายได้เกินกว่า 25,000 บาทต่อเดือน จะได้รับวงเงินกู้ลดลงเหลือ 10,000 ล้านบาท เนื่องจากความต้องการกู้เงินของคนที่มีรายได้ต่ำกว่า 25,000 บาทต่อเดือน มีมากถึง 112,000 ราย,สำหรับโครงการบ้านล้านหลัง ระยะที่ 2 สำหรับกลุ่มลูกกตัญญู จะแบ่งออกเป็น 2 ส่วนคือ 1.ประชาชนที่จองสิทธิโครงการบ้านหลังแรกจำนวน 127,000 ราย หากต้องเลี้ยงดูบุพการีด้วย จะได้รับอัตราดอกเบี้ยพิเศษที่ถูกลงจากเดิม หรือเพิ่มระยะเวลาในการกู้ และลดเงินต้น เป็นต้น โดยจะขอให้กระทรวงการคลังจ่ายคืนให้ ธอส. หลังจากที่ ธอส.ได้จ่ายล่วงหน้าไปก่อน ในเรื่องของการลดดอกเบี้ยให้ประชาชน ซึ่งขณะนี้ ยังไม่ทราบจำนวนของผู้จองสิทธิว่าจะเข้าข่ายได้รับอัตราดอกเบี้ยพิเศษจำนวนเท่าใด,2.ประชาชนที่มีรายได้ต่ำกว่า 15,000 บาทต่อเดือน ธอส.จะพิจารณาลดดอกเบี้ยให้เป็นกรณีพิเศษ โดย ธอส.จะออกสลาก ธอส.รุ่นใหม่ เพื่อระดมทุนและนำรายได้มาใช้บริหารจัดการต้นทุนดอกเบี้ยในโครงการนี้ วิธีการนี้ ทำให้มีต้นทุนที่ถูกกว่าการระดมเงินด้วยการรับฝากเงินจากประชาชน ทำให้ดอกเบี้ยเงินกู้ของผู้กู้มีอัตราต่ำกว่า 3% ต่อปี และกลุ่มผู้ขอสินเชื่อที่นำบิดา มารดา เข้ามาอยู่ในบ้านในโครงการบ้านล้านหลัง ยังจะได้สิทธิประโยชน์เพิ่มเติม อาทิ การลดดอกเบี้ย ลดวงเงินต้น เป็นต้น ซึ่ง ธอส.จะของบอุดหนุนจากกระทรวงการคลังอีก 2,400 ล้านบาท เพื่อจัดสรรให้กับประชาชนที่ได้รับสินเชื่อจาก ธอส.อีกเดือนละ 1,000 บาท เป็นระยะเวลา 5 ปี เพื่อช่วยผ่อนชำระสินเชื่อดังกล่าว และจะขอให้กระทรวงการคลัง เพิ่มเวลาการผ่อนชำระจากเดิมไม่เกิน 40 ปี เป็นไม่เกิน 50 ปี.
สมคิด สั่ง ธอส. เร่งอนุมัติสินเชื่อโครงการบ้านล้านหลัง ระยะที่ 1 ให้เสร็จในเดือน ก.ค.นี้ พร้อมเปิดโครงการระยะที่ 2 วงเงินอีก 1 แสนล้านบาท ปล่อยให้กับลูกกตัญญูที่เลี้ยงดูบิดามารดา
สมคิด จาตุศรีพิทักษ์,โครงการบ้านล้านหลัง,ธนาคารอาคารสงเคราะห์,อนุมัติเงินกู้,วงเงินปล่อยกู้,สินเชื่อ,ดอกเบี้ย